stanford-oval/wikipedia huggingface dataset:
Kristiina Salonen
Aiheesta muualla

.aspx Kristiina Salonen Suomen kansanedustajat. Eduskunta.
Kurikaislampi

| Kurikaislampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′27″N, 24°59′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  oja Pirttipuroon 
Järvinumero:  14.544.1.008
Mittaustietoja
Pinnankorkeus:  171,3 m  
Pituus:  460 m  
Leveys:  430 m  
Rantaviiva:  1,447 km  
Pinta-ala:  11,613 ha  
Tilavuus:  0.000098 km³ 
Keskisyvyys:  0,84 m  
Suurin syvyys:  2 m  
Saaria:  ei saaria 
 fiKurikaislampi 
Kurikaislampi  on Keski-Suomessa Keuruulla Hinkkaperän lähellä sijaitseva lampi.
Maantietoa

Lampi on 460 metriä pitkä, 430 metriä leveä, ja sen pinta-ala on 11,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 98 100 kuutiometriä. Sen keskisyvyys on 0,8 metriä ja suurin syvyys on 2,0 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Kuhanjoen valuma-alueeseen (14.544) se kuuluu. Lammen vedenpinnan korkeus on 171,3 metriä mpy.
Martti Ojares

Martti Jaakko Ojares (s. 28. lokakuuta 1942 Ylistaro) on suomalainen yritysjohtaja, viestintäneuvos ja media-alan vaikuttaja. Hän oli Sanoma Oy:n varatoimitusjohtaja vuosina 1990–2002. Sittemmin Ojares on toiminut kristillisen Taivas TV7 -kanavan toimitusjohtajana. Hän oli perustamassa kanavaa, jossa myös hänen vaimonsa Mirja Ojares työskentelee.
Ojares oli 36 vuotta liike-elämän palveluksessa, joista 21 vuotta Sanoma Oy:ssä. Hän jäi eläkkeelle vuonna 2003.
Kirjallisuutta

Jumalan seitsemäs ihme – kristillisen tv-kanavan synty Suomessa, toim. Risto Siltanen. Kuva ja Sana, 2007
Mauno Mäki-Petäjä

Mauno Mäki-Petäjä (s. 1941 Kannus) on suomalainen eläkkeellä oleva ylikonstaapeli ja eräkirjailija. Mäki-Petäjä on kirjoittanut erätarinoita ja pakinoita lehtiin 1950-luvulta alkaen. Hänellä on ollut myös oma pakinapalsta Lestijoki-lehdessä  "Varamies" nimimerkillä.
Teoksia

Mäyrä repussa: Näätä-Arvon tarina. Kokkola: Kustannusosuuskunta Länsirannikko, 2013.
Martti Markkula

Martti Markkula
Martti Antero Markkula (1. toukokuuta 1926 Helsinki – 27. heinäkuuta 2004 Vantaa) oli suomalainen filosofian tohtori, professori ja kasvitieteilijä.
Markkula opiskeli biologiaa Helsingin yliopistossa. Hän valmistui filosofian kandidaatiksi 1951 ja väitteli tohtoriksi 1953. Hänelle myönnettiin maatalous- ja metsätieteiden kunniatohtorin arvo vuonna 1984 hänen tiedekunnan hyväksi tekemästään työstä.
Markkula työskenteli Maatalouden tutkimuskeskuksen tuhoeläinlaitoksella, jossa hän aloitti assistenttina vuonna 1951. Hän siirtyi laitokselta eläkkeelle vuonna 1989 professorina, johon tehtävään ja laitoksen johtajaksi hänen oli nimitetty vuonna 1974. Hän toimi Suomen Akatemian ansioituneena tutkijaprofessorina vuosina 1975–1980 ja oli dosenttina Helsingin yliopiston hyönteistieteen laitoksella. Markkula oli myös innokas ja tarmokas järjestöihminen.
Hän oli perustamassa useita luontoon, ympäristöön ja luonnonsuojeluun liittyviä järjestöjä. Vuodesta 1970 lähtien hän johti ympäristönsuojelutoimikuntaa, joka ensimmäisenä Suomessa tarkasteli ympäristönsuojelun kokonaisuutta.  Hän toimi useissa virallisissa organisaatioissa, esimerkiksi Suomen Akatemian keskustoimikunnassa ja Ympäristötieteellisessä toimikunnassa sekä Tieteellisten seurain valtuuskunnan puheenjohtajana. Lisäksi Markkula harrasti sukuseuratoimintaa. Maatalouden tutkimuskeskuksen muutto Jokioisiin oli Markkulalle keskeinen tavoite, joka toteutui.
Markkulan puoliso vuodesta 1953 oli filosofian maisteri, Vantaan apulaiskaupunginjohtaja ja kouluhallituksen ylitarkastaja Ritva Helena Markkanen.
Kurikan kirkko

| Kurikan kirkko |
| --- | --- |
 Kurikan kirkko ja kellotapuli talvisena iltapäivänä pohjoisen suunnasta nähtynä.
Sijainti:  Kurikantie 13 61300 Kurikka
Koordinaatit:  62°37′00″N, 022°24′09″E
Seurakunta:  Kurikan seurakunta
Rakentamisvuosi:  1847
Suunnittelija:  Yleisten rakennusten intendentinkonttori rakennusaikaiset muutokset Erkki Kuorikoski tapuli Salomon Köhlström
Materiaali:  tiili
Istumapaikkoja:  1 000
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kurikan kirkko on vuosina 1845–1847 rakennettu kirkko Kurikan keskustassa. Rapattu tiilikirkko on suunniteltu Yleisten rakennusten intendentinkonttorissa, mutta kirkon rakentaja Erkki Kuorikoski teki muutoksia hyväksyttyihin suunnitelmiin. Rakennusta on korjattu monesti, viimeisin korjaus on toteutettu vuosien 1987–1990 aikana. Silloin kirkko korjattiin sekä ulkoa että sisältä ja muun muassa värityksessä palattiin alkuperäisiin väreihin.
Kirkon katossa lukee ”Keisari Nicolai I:sen aikana, on tämä Herran Huones Rakettu W: 1847. Erik Kuorikoskelta.” Kirkossa on yhteensä 1 000 istumapaikkaa. Alttaritaulu on kaksiosainen, osat kuvaavat ehtoollisen asettamista ja ristiinnaulitsemista. Alttaritaulun tekijä on Johan Zacharias Blackstadius ja se on vuodelta 1857.
Rakennus on muodoltaan sisäviisteinen tasavartinen ristikirkko. Sen keskiosassa on suuri lanterniiniin päättyvä kupoli kahdeksankulmaisen attikakerroksen yläpuolella.
Kirkon edustalla sijaitseva puinen jalasjärvisen Salomon Köhlströmin suunnittelema kellotapuli on kirkkoa vanhempi, se valmistui vuonna 1794. Toinen tapulin kahdesta kellosta on vuodelta 1704.
Kurikan kirkkomaata kiertää kivimuuri. Kirkkopihalla sijaitsevan sankaripatsaan on suunnitellut kuvanveistäjä Lauri Leppänen vuonna 1949.
Kuvia

Kirkko sisältä.
Kellotapuli on vuodelta 1794.
Kirkko ja kellotapuli kesällä 2017.
Kurikan sankarihaudat kesällä 2013
Siunaa, Herra, uhri soturin 1939–1944
Aiheesta muualla

Kuvia tai muita tiedostoja aiheesta Kurikan kirkko Wikimedia Commonsissa
Kurikan kirkko valtakunnallisesti merkittävien kulttuurihistoriallisten ympäristöjen vuoden 1993 luettelossa
Kurikan kirkon vaiheita (Internet Archivessa, tallennettu 23.10.2009) Kurikan seutakunta. Arkistoitu 23.10.2009. Viitattu 24.6.2014.
Marja Honkonen

Marja Honkonen on suomalainen toimittaja. Hän on Journalisti-lehden päätoimittaja maaliskuusta 2024 alkaen. Hän on ollut lehden toimittaja vuodesta 2014 alkaen ja toiminut myös päätoimittajan sijaisena ja vt. toimitussihteerinä. Hän vastaa myös Journalistiliiton viestinnän johtamisesta. Aiemmin hän toimi Jyväskylän Ylioppilaslehden päätoimittajana 2008–2011 ja sen jälkeen vihreiden viestintäsuunnittelijana.
Aiheesta muualla

Manu Haapalainen, ”Keskeinen rakentavan mediakritiikin foorumi” Marja Honkonen on Journalistin uusi päätoimittaja Journalisti.fi 19.3.2024
Marja Honkonen, Framing Climate Politics, Pro gradu Tampereen yliopisto 2009
Megan Dirkmaat

| Mitalit> Naisten soutu.Maa:   Yhdysvallat. Olympialaiset  | Mitalit> Naisten soutu.Maa:   Yhdysvallat. Olympialaiset  | Mitalit> Naisten soutu.Maa:   Yhdysvallat. Olympialaiset  | Naisten soutu> Maa:   Yhdysvallat. |
| --- | --- | --- | --- |
|  Hopeaa | Ateena 2004 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | München 2007 | nelonen i.p. |  |
Megan Dirkmaat (s. 3. toukokuuta 1976 San José, Kalifornia) on yhdysvaltalainen kilpasoutaja. Hän saavutti olympiahopeaa ja voitti yhden maailmanmestaruuden.
Dirkmaat saavutti Ateenan olympialaisissa 2004 kahdeksikossa hopeaa. Yhdysvaltain venekunta hävisi kilpailun voittaneelle Romanian joukkueelle 1,86 sekuntia. Maailmanmestaruuskilpailuissa Dirkmaat sijoittui kahdeksikossa neljänneksi Luzernissa 2001, perämiehettömässä kaksikossa 12:nneksi Sevillassa 2002 sekä kahdeksikossa viidenneksi Milanossa 2003 ja neljänneksi Gifussa 2005. Münchenin MM-kilpailuissa 2007 hän voitti perämiehettömässä nelosessa kultaa Portia McGeen, Erin Cafaron ja Rachel Jeffersin kanssa.
Kädestä kiinnipitäminen

Kaksi lasta pitämässä toisiaan kädestä
Kädestä kiinnipitäminen on eräs kosketuksen muoto kahden tai useamman ihmisen välillä.
Eri kulttuureissa

Länsimaisessa kulttuurissa kädestä pitävät kiinni pääasiassa puolisot ja pariskunnat, sekä vanhemmat ja pienet lapset, joiden kohdalla syynä voi olla kiintymyksen sijaan valvonta.
Arabimaissa, Afrikassa ja joissain Aasian osissa  sekä perinteisesti joissain Välimeren ja Etelä-Euroopan kulttuureissa miehet pitävät toisiaan kädestä ystävyyden ja kunnioituksen osoittamiseksi.
Homoilla

Vuonna 2012 Euroopan unionin perusoikeusviraston kyselyyn vastanneista homoseksuaaleista miehistä 74 prosenttia ja homoseksuaaleista naisista 51 prosenttia kertoi välttelevänsä kädestä kiinnipitämistä julkisella paikalla, koska he pelkäsivät joutuvansa häirinnän tai hyökkäyksen kohteeksi. Vuonna 2017 Alankomaissa homopari joutui väkivaltaisen hyökkäyksen kohteeksi kuljettuaan käsi kädessä kotiin juhlista. Solidaarisuuden osoituksena hollantilaiset miehet eri puolilla maailmaa kulkivat julkisilla paikoilla käsi kädessä.
Aiheesta muualla

Kuvia tai muita tiedostoja aiheesta kädestä kiinnipitäminen Wikimedia Commonsissa
Yhdysvaltain presidentti George W. Bush piti kädestä kiinni Saudi-Arabian tulevaa kuningasta Abdullahia hänen vierailullaan Yhdysvalloissa 2005.
Mickey Cohen

| Mickey Cohen |
| --- | --- |
 Mickey Cohen poliisin pidätyskuvassa vuonna 1961
Henkilötiedot
Syntynyt: 4. syyskuuta 1914 New York, New York
Kuollut: 29. heinäkuuta 1976 (62 vuotta) Los Angeles, Kalifornia
Kansalaisuus:   Yhdysvallat
Muut tiedot
 Nimikirjoitus
Meyer Harris ”Mickey” Cohen (4. syyskuuta 1914 New York City, New York – 29. heinäkuuta 1976 Los Angeles, Kalifornia) oli yhdysvaltalainen, Los Angelesissa toiminut gangsteri.
New Yorkissa juutalaiseen perheeseen syntynyt Cohen muutti Los Angelesiin perheensä kanssa 1920. Hänet pidätettiin ensimmäisen kerran alkoholin myymisestä 1923, yhdeksänvuotiaana. Teininä Cohen harjoitti nyrkkeilyä ja pääsi lajissa lähes huipulle. Ura loppui tappioon höyhensarjan maailmanmestaria Tommy Paulia vastaan. Cohen liittyi järjestäytyneeseen rikollisuuteen ja muutti Chicagoon työskentelemään Al Caponen jengille. Hän järjesti omatoimista uhkapeliä, mikä sai kilpailijat karkottamaan hänet kaupungista.
Cohen palasi Kaliforniaan ja alkoi työskennellä Bugsy Siegelin oikeana kätenä. Siegelin tultua tapetuksi 1947, otti Cohen haltuunsa hänen pelibisneksensä. Cohen ei tarinan mukaan koskaan käyttänyt samaa pukua kahta kertaa. Hän oli tunnettu väkivaltaisuudestaan, ja hänen perässään olivat niin poliisi kuin monet järjestäytyneen rikollisuuden tahot. Cohenin kotiin tehtiin pommi-isku, minkä jälkeen hän muutti kotinsa turvajärjestellyksi ”linnakkeeksi”. Hän palkkasi myös henkivartijan, Johnny Stompanaton, jonka näyttelijä Lana Turnerin teini-ikäinen tytär tappoi itsepuolustuksena paljon julkisuutta saaneessa tapauksessa.
Cohen tuomittiin 1950 neljäksi vuodeksi vankeuteen veropetoksesta ja uudelleen samasta rikosnimikkeestä 1961. Hän kuoli 1976 vatsasyöpään. Cohen esiintyy sivuhenkilönä James Ellroyn L.A-sarjassa.
Kurikan Ryhti

| Kurikan Ryhti |
| --- | --- |

Perustettu:  1917
Paikkakunta:  Kurikka  Suomi
Lajit:  • ampumahiihto • cheerleading • jalkapallo • jousiammunta • jääkiekko • kamppailu-urheilu • kuntourheilu • lentopallo • maastohiihto • nyrkkeily • salibandy • sulkapallo • uinti • yleisurheilu
Kurikan Ryhti (KuRy) on vuonna 1917 perustettu kurikkalainen urheiluseura. Nimenä oli alun perin Kurikan nuorisoseuran voimistelu- ja urheiluosasto Ryhti. Suomen sisällissodasta seuranneen hiljaiselon jälkeen seura sai uutta henkeä vuonna 1922 ja nimeksi muuttui Voimistelu- ja urheiluseura Kurikan Ryhti, joka lyhentyi nykyiseksi vuonna 2002.
Kurikan Ryhdin olympiaurheilijat

Ilmari Reinikka osallistui vuonna 1932 Los Angelesissa korkeushyppyyn. Hän oli paras eurooppalainen tuloksella 194 ja sijoittui viidenneksi.
Aulis Reinikka edusti Suomea vuonna 1936 Berliinissä. Hän oli kymmenottelun 11:s. Pariisin Euroopan mestaruuskisoissa 1938 hän oli kuudes. Samana vuonna hän myös ylitti seiväshypyssä 400 cm:n rajan toisena suomalaisena.
Reino Kuivamäki oli Suomen edustajana Lontoon olympialaisissa 1948 ja Helsingissä 1952 moukarinheitossa.
Keijo Kuntola oli Suomen edustaja ampumahiihdossa vuonna 1980. Kuntola voitti seitsemän nuorten MM-mitalia. Näistä kaksi on kultaisia.
Tunnetuin kurikkalainen olympiaedustaja on Juha Mieto. Mieto edusti Suomea Innsbruckissa 1976, Lake Placidissa 1980 ja Sarajevossa 1984. Innsbruckista Mieto sai viestikultaa, ja Lake Placidissa Mieto jäi 15 kilometrillä sadasosasekunnin erolla hopealle. Mieto on saanut olympialaisista kaksi henkilökohtaista hopeamitalia sekä yhden kultamitalin viestistä. Mieto saavutti urallaan 20 Suomenmestaruutta.
Jaostot

Kurikan Ryhti aloitti toimintansa yleisurheilusta ja seuraavana jaostona perustettiin hiihto. Nykyisin jaostoja on pitkälti toistakymmentä. Jaostoja on perustettu seuraaville urheilulajeille: ampumahiihto, hiihto, jalkapallo, jousiammunta, jääkiekko, lentopallo, salibandy, sulkapallo, uinti, yleisurheilu ja nyrkkeily. Jääkiekossa KuRy pelaa II-divisioonassa Keskimaan lohkossa. Seuran pääsarjatasolla pelanneita kasvatteja ovat Heikki Harju, Joni Isomäki ja Valtteri Lindroos.
Suunnistusjaos erkani vuonna 1980 omaksi seurakseen, joka sai nimen Rasti-Kurikka. 
Myös tennis- ja judojaokset ovat erkaantuneet omiksi erikoisseuroikseen. Tennisjaoksesta tuli Kurikka Tennis-Club ja judojaoksesta Kurikan Seibukan.
Aiheesta muualla

Kurikan ryhti
Mare Nostrum

Välimeri eli Mare Nostrum, jota kartalla ympäröi Rooman alue, vuonna 117 jaa.
Mare Nostrum (latinaa; ’Meidän meremme’) oli Rooman valtakunnassa käytetty Välimeren nimi. Italian yhdistyttyä 1861 termin ottivat jälleen käyttöön italialaiset nationalistit, joiden mielestä Italia oli Rooman valtakunnan seuraaja ja sen olisi siten hallittava sen entisiä alueita Välimerellä.
Roomalaisaikainen käyttö

Termiä mare nostrum käyttivät alkujaan antiikin roomalaiset Välimerestä sen jälkeen, kun Rooma oli vallannut Sisilian, Sardinian ja Korsikan Karthagoa vastaan käymissään puunilaissodissa. Vuodesta 30 eaa. lähtien Rooman valta­kunnan alueisiin kuuluivat kaikki Väli­meren rannikot Iberian niemimaalta Egyptiin saakka, ja mare nostrum -nimitystä alettiin käyttää puhuttaessa Välimerestä kokonaisuutena.
Italian nationalistien käyttö

Italialaisen nationalismin nousu 1880-luvulla johti vaatimuksiin Italian siirtomaavallan luomiseksi. Nimityksen otti käyttöön italialainen runoilija Gabriele d’Annunzio.
»Vaikka Tripolin rannikko olisi aavikkoa, vaikka se ei toisi elantoa yhdellekään talonpojalle tai italialaiselle yritykselle, meidän on silti otettava se haltuumme, jotta emme hukkuisi mare nostrumiin.» 
(Emilio Lupi)
Fasistien käyttö

Termin otti jälleen käyttöön Benito Mussolini hyödyntääkseen sitä fasistisessa propagandassa samaan tapaan kuin Adolf Hitler käytti ilmaisua lebensraum. Mussolini halusi luoda samanlaisen mahtavan valtion kuin aikoinaan Rooman valtakunta, ja hän uskoi, että ensimmäisen maailmansodan jälkeen Italia oli Välimeren maista kaikkein mahtavin. Hän sanoi, että ”1900-luku on Italian mahtavuuden vuosisata”, ja voidakseen valvoa Välimerta hän loi laivaston, joka kuului maailman mahtavimpiin.
Kun Italia liittyi toiseen maailmansotaan, se oli jo merkittävä Välimeren valtio ja sen vallassa olivat keskisen Välimeren pohjois- ja etelärannat. Ranskan kaatuminen hävitti merkittävimmän uhan lännessä, ja iskulla Albaniaan ja myöhemmin Kreikkaan ja Egyptiin akselivaltojen valtaa pyrittiin laajentamaan itään.
Mussolini haaveili Suur-Italian luomisesta ”mare nostrumiin” ja edisti fasistista Italian valtakunnan laajentamisen hanketta, joka toteutettaisiin akselivaltojen odotetun voiton päätteeksi järjestettävässä rauhankonferenssissa. Tämä valtakunta oli tarkoitus ulottaa Egyptin Välimeren puoleiselta rannikolta Intian valtamerelle Somalian rannikolle ja Itä-Keniaan. Hän sanoi tekevänsä Välimerestä ”Italian järven”. Tavoitetta kuitenkin uhkasivat liittoutuneiden laivastot koko Välimeren alueella ja liittoutuneiden maajoukot ja vastarintajoukot maissa. Kreikka oli ollut aikoinaan helppo liittää Rooman valtakuntaan, mutta uusi Kreikan valtio osoittautui niin voimakkaaksi, ettei Italia olisi saanut sitä voitetuksi. Kreikka pysyi itsenäisenä siihen asti, kunnes Saksan joukot tulivat avuksi Italian iskuun. Vaikka akselivallat nousivat valtaan Välimeren taistelussa, haave ei toteutunut, ja se murskaantui täysin, kun Italia kärsi lopullisen tappion syyskuussa 1943.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mare Nostrum
Käännös suomeksi
Mickey Curry

| Mickey Curry |
| --- | --- |

Henkilötiedot
Syntynyt: 10. kesäkuuta 1956 (ikä 68) New Haven, Connecticut, Yhdysvallat
Ammatti:  muusikko
Muusikko
Aktiivisena:  1973–
Tyylilajit:  rock
Soittimet:  rummut
Yhtyeet:  Bryan Adams, Hall & Oates,  The Fontanas
  [ Muokkaa Wikidatassa ] [ ohje ]  
Michael Timothy "Mickey" Curry (s. 10. kesäkuuta 1956, New Haven, Connecticut) on yhdysvaltalainen rock-rumpali ja -taustalaulaja. Hänet tunnetaan parhaiten pitkäaikaisesta yhteistyöstä kanadalaisen Bryan Adamsin kanssa.
Bryan Adamsin lisäksi Curry on tehnyt musiikillista yhteistyötä mm. Hall & Oatesin, Cherin, Tina Turnerin, Alice Cooperin, David Bowien, Elvis Costellon, Sam Phillipsin, Tom Waitsin ja The Cultin kanssa.
Martti Marttelin

| Mitalit | Mitalit | Mitalit |  |
| --- | --- | --- | --- |
|  Martti Marttelin |  Martti Marttelin |  Martti Marttelin |  |
Maa:   Suomi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Amsterdam 1928 | maraton |  |
Martti Berttil Marttelin (18. kesäkuuta 1897 Nummi – 1. maaliskuuta 1940 Taipaleenjoki) oli suomalainen kestävyysjuoksija ja olympiamitalisti. Hän edusti Nummen Kipinää. Marttelin kaatui talvisodassa Taipaleenjoen taistelussa.
Saavutuksia

olympiapronssia Amsterdam 1928 (maraton, aika 2.35.02,0)
25 000 metrin juoksun maailmanennätys (aika 1.22.28,8, juostu vuonna 1930 Viipurissa, kesti vuoteen 1939 jolloin Erkki Tamila rikkoi sen)
15 mailin juoksun Suomen ennätys (aika 1.21.20,1)
Megamix / Megaremix

| Megamix / Megaremix Michael Jackson |
| --- | --- | --- |

Kokoelmalevyn tiedot
 Julkaistu: 1995
 Tyylilaji: pop, electronic, disco
 Levy-yhtiö: Epic Records
Michael Jacksonin muut julkaisut
| HIStory LIFEstyle 1995 | Megamix / Megaremix 1995 | Limited Edition Minimax CD 1997 |
Megamix / Megaremix on Michael Jacksonin promo-albumi/single, joka julkaistiin vuonna 1995.
Kappalelista

MJ Megamix (remix: Tony Moran) - 4:58
Thriller
Billie Jean
Bad
Don't Stop 'Til You Get Enough
Black Or White
Remember The Time
The Way You Make Me Feel
Wanna Be Startin' Something
Rock With You
Beat It
MJ Megaremix (remix: Ronnie Ventura, Tony Moran) - 10:33
Rock With You
Remember The Time
Don't Stop 'Till You Get Enough
Billie Jean
Wanna Be Startin' Something
Black Or White
Thriller
Messier 13

| Messier 13 |
| --- | --- |
 Messier 13 on näyttävimpiä pallomaisia joukkoja
Historia
Löytäjä:  Edmond Halley
Löytöpäivä:  1714
Muut nimet:  M13, Melotte 150, NGC 6205,Herkuleksen suuri pallomainen tähtijoukko
Ominaisuudet
Tyyppi:  Pallomainen tähtijoukko; Gb 5
Etäisyys:  n. 25 100 valovuotta
Massa:  ?
Koko:  n. 17 kaariminuuttia (')
Ikä:  ?
Tähtien lukumäärä:  3x105 kpl
Absoluuttinen kirkkaus:  ?
Havaitseminen
Tähdistö:  Herkules
Rektaskensio:  16  41,7 min
Deklinaatio:  +36° 28'
Suhteellinen kirkkaus:  +5.9m
Herkuleen suuri pallomainen tähtijoukko (Messier 13, M13, NGC 6205) on kirkas pallomainen tähtijoukko Herkuleen tähdistössä. Tähtijoukon löysi Edmond Halley vuonna 1714, ja Charles Messier luetteloi kohteen 1. kesäkuuta 1764.
Tähtijoukon suhteellinen kirkkaus on 5,9m, ja sen voi nähdä paljain silmin hyvissä olosuhteissa. Kohteen läpimitta on noin 145 valovuotta, ja se koostuu useista sadoista tuhansista tähdistä, joista kirkkain on muuttuva tähti V11 11,95 magnitudillaan. Messier 13 on noin 25 100 valovuoden päässä Maasta. Tunnusomaista kohteelle on niin kutsuttu Mersun merkki, joka on pimeä sumu joukon keskustassa.
Vuonna 1974 tähän pallomaiseen tähtijoukkoon lähetettiin radioviesti Arecibon observatoriosta.
Arecibon radioviesti kuvallisessa muodossa
Aiheesta muualla

Kuvia tai muita tiedostoja aiheesta Messier 13 Wikimedia Commonsissa
Messier 13: Hercules Globular Cluster Messier Objects.  31.3.2015. Viitattu 15.3.2021. (englanniksi)
Garner, Rob: Messier 13 (The Hercules Cluster)  Nasa.  19.10.2017. Viitattu 15.3.2021. (englanniksi)
Nemiroff, Robert & Bonnell, Jerry: A Message From Earth Astronomy Picture of the Day.  23.1.2000. Viitattu 15.3.2021. (englanniksi) Kohteeseen vuonna 1974 lähetetty radioviesti.
| --- | --- |
Tähdet:  β Her, ζ Her, δ Her, π Her, α1 Her, μ Her, η Her, ξ Her, γ Her, ι Her, ο Her, 109 Her, θ Her, τ Her, ε Her, ρ Her, 110 Her, σ Her, φ Her, 95 Her, 111 Her, 102 Her, λ Her, ν Her, 113 Her, ρ Her, ω Her, 113 Her, χ Her, 69 Her, 93 Her, υ Her, 68 Her, 52 Her, 30 Her, 29 Her, 42 Her, 60 Her, 106 Her, 95 Her, 98 Her, 104 Her, 32 Oph, κ Her, 51 Her, 99 Her, 87 Her, 5 Her, 101 Her, 107 Her, 70 Her, 43 Her, 90 Her, 45 Her, HD 148897, 96 Her, 59 Her, 105 Her, 53 Her, 2 Her, 54 Her, 82 Her, 72 Her, α2 Her, HD 155103, 112 Her, 9 Her, 89 Her, 47 Her, 74 Her, 25 Her, 83 Her, 108 Her, n Her, 78 Her, 73 Her, 16 Her, 4 Her, 50 Her, 84 Her, 10 Her, 79 Her, 37 Her, 100 Her, 21 Her, 77 Her, 100 Her, 39 Her, 56 Her, q Her, 8 Her, 61 Her, 63 Her, OP Her, 97 Her, κ Her, 57 Her, 34 Her, 49 Her, X Her, 41 Her, 48 Her, 14 Her, 49 Ser, 19 Her, U Her, 88 Her, 32 Her, 36 Her, HD 164922, 31 Her, 13 Her, HD 149026, HD 170469
Eksoplaneetat:  14 Her b, HD 164922 b, HD 149026 b
Messierin luettelo
Messier 12

| Messier 12 |
| --- | --- |
 Messier 12 on Linnunrataa kiertävä pallomainen tähtijoukko
Historia
Löytäjä:  Charles Messier
Löytöpäivä:  30. toukokuuta 1764
Muut nimet:  M12, NGC 6218
Ominaisuudet
Tyyppi:  Pallomainen tähtijoukko
Etäisyys:  n. 16 000 valovuotta
Massa:  ?
Koko:  n. 16 kaariminuuttia (')
Ikä:  ?
Tähtien lukumäärä:  ?
Absoluuttinen kirkkaus:  ?
Havaitseminen
Tähdistö:  Käärmeenkantaja
Rektaskensio:  16  47 min12 s
Deklinaatio:  -1° 57'
Suhteellinen kirkkaus:  +6.7m
Messier 12 (tai NGC 6218) on pallomainen tähtijoukko Käärmeenkantajan tähdistössä. Sen löysi Charles Messier 30. toukokuuta  1764. Kohteen suhteellinen kirkkaus on 6,7m ja etäisyys aurinkokunnastamme noin 16 000 valovuotta.  Kohteen kirkkaimmat tähdet ovat noin +12m.
Messier kuvasi kohteen nebulaksi, vasta vuonna 1783 William Herschel havaitsi kohteen muodostuvan yksittäisistä tähdistä.
Aiheesta muualla

Kuvia tai muita tiedostoja aiheesta Messier 12 Wikimedia Commonsissa
Messier 12: Gumball Globular Messier Objects.  11.3.2015. Viitattu 15.3.2021. (englanniksi)
Plotner, Tammy: Messier 12 (M12) – The NGC 6118 Globular Cluster Universetoday.  2.2.2016. Viitattu 15.3.2021. (englanniksi)
Garner, Rob: Messier 12 Nasa.  19.10.2017. Viitattu 15.3.2021. (englanniksi)
| --- | --- |
Tähdet:  α Oph, η Oph, ζ Oph, δ Oph, β Oph, κ Oph, ε Oph, θ Oph, ν Oph, 72 Oph, γ Oph, λ Oph, 67 Oph, 70 Oph, 44 Oph, χ Oph, 45 Oph, φ Oph, 36 Oph, σ Oph, ι Oph, ξ Oph, 68 Oph, ω Oph, ψ Oph, 47 Oph, ρ Oph, μ Oph, υ Oph, 20 Oph, 71 Oph, 41 Oph, τ Oph, 51 Oph, 66 Oph, 30 Oph, 74 Oph, 58 Oph, 24 Sco, HD 156681, 36 Oph, ο Oph, 23 Oph, τ Oph, 43 Oph, 37 Oph, 21 Oph, 24 Oph, 73 Oph, 14 Oph, 26 Oph, 12 Oph, 53 Oph, U Oph, ρ Oph, 16 Oph, 19 Oph, V986 Oph, 61 Oph, Y Oph, 29 Oph, 52 Oph, ο Oph, 18 Oph, Barnardin tähti, Wolf 1061, Gl 673, SN 1604
Eksoplaneetat: 
Messierin luettelo
Megan Fahlenbock

| Megan Fahlenbock |
| --- | --- |

Henkilötiedot
Syntynyt: 30. kesäkuuta 1971 (ikä 53)  Toronto, Ontario
Ammatti:  näyttelijä
Näyttelijä
Taiteilijanimet:  Megan Fahlensbock Megan Fallenback
Aktiivisena:  1987–
Merkittävät roolit:  Jen Masterson (6teen) Gwen (Total Drama Island)
Palkinnot
 Best Acting in a Canadian Feature 2009 The Baby Formula 
Aiheesta muualla
IMDb 
Megan Fahlenbock (s. 30. kesäkuuta 1971 Toronto, Ontario) on kanadalainen näyttelijä, joka tunnetaan äänirooleistaan Jen Mastersonina animaatiosarjassa 6teen ja Gwenina Total Drama Islandissa ja Total Drama Actionissa.